ইউক্রেনে ফের হামলা রাশিয়ার! মৃত্যু হল ৮ জনের

ওয়েব ডেস্ক : ইউক্রেনে (Ukraine) ফের আক্রমণ রাশিয়ার (Russia)। এবার রাজধানী কিয়েভ সহ দক্ষিণের বেশ কয়েকটি শহরে হামলা চালাল রুশ সেনা। এই হামলার জেরে প্রাণ (Death) হারালেন অন্তত ৮ জন। আহতের সংখ্যা বহু। ফলে দুই দেশের মধ্যে আদৌ কি যুদ্ধ বিরতি সম্ভব হবে? তা নিয়ে প্রশ্ন উঠছে।

ইউক্রেনের তরফে দাবি করা হয়েছে, একাধিক ড্রোন (Drone) ও মিসাইল (Missile) দিয়ে হামলা চালানো হয়েছে। রাজধানী কিয়েভ সহ দক্ষিণের বেশ কয়েকটি শহরে এই হামলা চালানো হয়। যার জেরে প্রাণ হারিয়েছেন অন্তত ৮ জন। আহত অনেকে। তাঁদেরকে ভর্তি করা হয়েছে হাসপাতালে। এই হামলায় ক্ষতিগ্রস্ত হয়েছে একাধিক বাড়ি-ঘরের পাশাপাশি সরকারি ভবন ও স্কুল।

আরও খবর : ট্রাম্পের নামে ২০০০ ডলারের চেক! গুজব নাকি সত্যি?

ভয়াবহ এই হামলার কারণে ইউক্রেনের একাধিক জায়গায় আগুন চলতে দেখা যায়। এ নিয়ে ইউক্রেনের প্রেসিডেন্ট ভলোদিমির জেলেনস্কি (Volodymyr Zelenskyy) বলেছেন, তাদের উপর ৪৩০টি ড্রোন ও ১৮টি ক্ষেপনাস্ত্র দিয়ে হামলা করা হয়েছে। এটি হল কিয়েভে অন্যতম বড় হামলা।

উল্লেখ্য, ২০২২ সাল থেকে রাশিয়া ও ইউক্রেন সংঘর্ষ চলছে। অন্যদিকে এই যুদ্ধ বন্ধ করার জন্য চেষ্টা করেছিলেন মার্কিন প্রেসিডেন্ট ডোনাল্ড ট্রাম্প (Donald Trump)। তবে ব্যর্থ হন তিনি। বুদাপেস্টে এ নিয়ে রুশ প্রেসিডেন্ট ভ্লাদিমির পুতিনের (Vladimir Putin) সঙ্গে বৈঠক করার কথা ছিল ট্রাম্পের। কিন্তু পরে তা থেকে সরে আসেন মার্কিন প্রেসিডেন্ট। আর এসবের মাঝে ইউক্রেনে ফের ভয়াবহ হামলা চালাল রাশিয়া।